CELEX: E2020P0002
Language: bg
Date: 2020-04-03 00:00:00
Title: Молба за консултативно становище от Съда на ЕАСТ, подадена от Borgarting Lagmannsrett на 3 април 2020 г. по дело Правителство на Норвегия / L (Дело E-2/20) 2020/C 234/03

16.7.2020   
            
            
               BG
            
            
               Официален вестник на Европейския съюз
            
            
               C 234/3
            
         
      Молба за консултативно становище от Съда на ЕАСТ, подадена от Borgarting Lagmannsrett на 3 април 2020 г. по дело Правителство на Норвегия / L
      (Дело E-2/20)
      (2020/C 234/03)
      На 3 април 2020 г. до Съда на ЕАСТ бе отправена молба от Borgarting Lagmannsrett (Апелативния съд на Borgarting), получена в деловодството на Съда на 3 април 2020г., за консултативно становище по делото Правителство на Норвегия / L по следните въпроси:
      
                  1.
               
               
                  Следва ли съображение 27 от преамбюла на Директива 2004/38/ЕО да се тълкува в смисъл, че експулсирането на гражданин на ЕС/ЕИП заедно с издаване на заповед за постоянна забрана за достъп е в противоречие с Директива 2004/38/ЕО, дори ако въпросното лице има възможност съгласно член 32, параграф 1 да подаде молба за вдигане на забраната за достъп?
               
            
                  2.
               
               
                  Как следва да се разбира изразът „съществена промяна“ в член 32, параграф 1, когато експулсирането се основава на лични характеристики на гражданина на ЕС/ЕИП?
               
            
                  3.
               
               
                  Ако се приеме, че личните характеристики на гражданина на ЕС/ЕИП, с които се обосновава експулсирането, няма да се променят, ще бъде ли в такъв случай експулсиране заедно с издаване на постоянна забрана за влизане в противоречие с Директива 2004/38/ЕО?
               
            
                  4.
               
               
                  Как следва да се разбира изискването в член 27, параграф 2, съгласно което експулсирането трябва да е пропорционална мярка, във връзка с експулсирането на гражданин на ЕС/ЕИП заедно с издаване на постоянна забрана за влизане, когато съответното лице има семейство и деца в страната, от която се експулсира? Изключва ли Директивата експулсиране заедно с постоянна забрана за влизане в такива случаи?
               
            
                  5.
               
               
                  Каква тежест следва да се отдава на липсата на престъпления при изтърпяване на присъда и на положителното развитие след условно освобождаване, когато се определя дали е налице „истинска, реална и достатъчно сериозна заплаха“ по член 27, параграф 2?